jkorsvik/nowiki_second_scrape_merged huggingface dataset:
EOS-loven

EOS-loven (fullt navn: lov om kontroll med etterretnings-, overvåkings- og sikkerhetstjeneste) er en norsk lov som etablerer og regulerer Stortingets kontrollutvalg for etterretnings-, overvåkings- og sikkerhetstjeneste (EOS-utvalget).
Loven fastsetter EOS-utvalgets formål til å klarlegge om og forebygge at det øves urett mot noen, herunder påse at det ikke brukes mer inngripende midler enn det som er nødvendig etter forholdene, og at tjenestene respekterer menneskerettighetene, å påse at virksomheten ikke utilbørlig skader samfunnslivet, og å påse at virksomheten holdes innen rammene av lov, administrative eller militære direktiver og ulovfestet rett.Utvalgets oppgaver følger av lovens paragraf 3. Det skal føre regelmessig tilsyn med etterretnings-, overvåkings- og sikkerhetstjeneste som utøves i den sivile og militære forvaltning, og undersøke klager fra enkeltpersoner og organisasjoner. Det gis også hjemmel til å ta opp alle saker og forhold som utvalget av eget tiltak finner riktig å behandle ut fra formålet, særlig slike som har vært gjenstand for offentlig kritikk.EOS-loven ble vedtatt 3. februar 1995 og trådte i kraft umiddelbart.


== Referanser ==


== Eksterne lenker ==
Lovdata
Lov om vedtak i FNs Sikkerhetsråd

Lov om vedtak i FNs Sikkerhetsråd (fullt navn: Lov til gjennomføring av bindende vedtak av De Forente Nasjoners Sikkerhetsråd) var en norsk lov som ga norske myndigheter fullmakt til å treffe de bestemmelser som er nødvendig for å gjennomføre bindende vedtak av FNs sikkerhetsråd. Loven er opphevet gjennom vedtakelsen av sanksjonsloven.
Overtredelse av bestemmelser gitt i medhold av loven kunne straffes med bøter og fengsel inntil tre år. I tillegg kunne gjenstander som var innført eller utført i strid med bestemmelser gitt i medhold av loven, samt betalingsmidler og verdipapirer anvendt i strid med slike bestemmelser, inndras uten hensyn til hvem eieren er.Lov om vedtak i FNs Sikkerhetsråd ble vedtatt 7. juni 1968 og trådte i kraft umiddelbart.


== Referanser ==


== Eksterne lenker ==
Lovdata
Spielberg bei Knittelfeld

Spielberg bei Knittelfeld er en bykommune i distriktet Murtal i Steiermark i Østerrike. Den har rundt 5 000 innbyggere og ligger nord for elva Mur, mellom byene Zeltweg i vest og Knittelfeld i øst. Deler av Spielberg er vokst sammen med bebyggelsen i Knittelfeld. Spielberg ble bykommune (Stadtgemeinde) 1. oktober 2009, etter å ha vært Marktgemeinde siden 1989.
I Spielberg ligger racerbanen Red Bull Ring (tidligere også kalt A1-Ring og Österreichring), hvor Formel 1-løpet Østerrikes Grand Prix blir arrangert. Løpet ble først kjørt fra 1970 til 1987, deretter fra 1997 til 2003, og igjen fra 2014-sesongen av.
Den amerikanske filmregissøren og produsenten Steven Spielberg har sitt etternavn etter byen. Hans forfedre, som var av ungarsk herkomst, bodde på området til greven av Spielberg, før de senere utvandret til USA. Et torg i byen har fått navnet Steven Spielberg Platz etter Hollywoodstjernen.


== Referanser ==


== Eksterne lenker ==
Offisielt nettsted 
(en) Spielberg bei Knittelfeld – kategori av bilder, video eller lyd på Commons
Alfred Zeidler

Alfred Zeidler (født 22. september 1902 i Danzig, død ?) var en tysk SS-offiser tilknyttet Sicherheitsdienst. Han var kommandant ved Grini fangeleir fra 1942 til andre verdenskrigs slutt.
Zeidler bodde i Braunschweig i mellomkrigstiden. Han arbeidet der blant annet som kolportør, og var periodevis også arbeidsløs. Zeidler meldte seg inn i NSDAP og SS etter Hitlers maktovertagelse, og hadde blitt Hauptsturmführer (tilsvarende kaptein) i SS innen han kom til Norge. Han var i Sicherheitsdienst da han overtok som Grini-kommandant sommeren 1942.I 1947 ble Zeidler dømt til livsvarig tvangsarbeid for forbrytelsene som skjedde ved Grini. Han ble løslatt Espeland tvangsarbeidsleir allerede i 1953 og utvist fra landet.


== Fotnoter ==


== Referanser ==
RECSYR

RECSYR var en internasjonal marineoperasjon til støtte for fellesoperasjonen mellom Organisasjonen for forbud mot kjemiske våpen og De forente nasjoner for å fjerne kjemiske våpen fra Syria. Operasjonen varte fra desember 2013 til juli 2014.
Fellesoperasjonen ble til på grunnlag av Sikkerhetsrådets resolusjon 2118 om destruksjon av Syrias kjemiske våpen.


== Oppdraget ==
RECSYR hadde i oppdrag å frakte kjemiske stridsmidler ut fra havnebyen Lattakia i Syria. Arbeidet startet i desember 2013. Den første lasten ble brakt ut sjøvegen i januar 2014. De kjemiske stoffene ble fraktet til kommersielle destruksjonsanlegg i Finland, Storbritannia og USA og til det amerikanske marinefartøyet MV «Cape Ray».I april 2014 meldte OPCW og FNs fellesoperasjon at 92,5 % av de kjemiske stridsmidlene enten var brakt ut av Syria eller ødelagt i landet. Den 23. juni 2014 ble det meldt at siste last med våpen hadde gått ut fra Lattakia, og at det gjenværende av de oppgitte kjemiske stridsmidlene var fjernet.Disse ble senere destruert i Finland og USA.Flotiljeadmiral Torben Mikkelsen fra Danmark var den første styrkesjef for den dansk-norsk-britiske styrken. Kommandør Bjørn-Erik Marthinsen fra Norge var nestkommanderende og midlertidig styrkesjef fra 4. til 20. mai, da den danske flotiljeadmiral Steen Engelbrecht Pedersen overtok.


== Fartøy og andre styrker ==


=== Danmark ===
L17 «Esbern Snare» (desember 2013–mai 2014)
F362 «Peter Willemoes» (mai 2014–juli 2014)


=== Norge ===
F313 «Helge Ingstad» (desember 2013–30. april 2014)
W322 «Andenes» (30. april 2014–juli 2014)


=== Storbritannia ===
Duke-klassen: F236 «Montrose» (januar 2014–24. februar 2014)
Daring-klassen: D34 «Diamond» (24. februar 2014–juli 2014)


=== Russisk-kinesisk styrke ===
Kirov-klassen: 099 «Pjotr Velikij»
Udaloj-klassen: 659 «Viseadmiral Kulako» (avløste «Pjotr Velikij»)
Jiangkai II-klassen: 546 «Yancheng»
Jiangkai II-klassen: 570 «Huangshan» (avløste «Yancheng»)


=== Sivile skip ===
MS «Ark Futura»
MS «Taiko»


=== Andre styrker ===
Kystvakten, Minedykkerkommandoen, Kystjegerkommandoen, Taktisk båtskvadron, KNM Tordenskjold, Marinens logistikkvåpen og Fregattvåpenet bidro med personell. I det norske bidraget tjenestegjorde til sammen 523 soldater. 43 sivile ble belønnet med medalje for innsatsen i RECSYR.


== Referanser ==


== Eksterne lenker ==
(en) Destruction of Syria's chemical weapons – kategori av bilder, video eller lyd på Commons
Luis López Fernández

Luis Aurelio López Fernández (født 13. september 1993) er en honduriansk fotballspiller som spiller for Real España i hjemlandet Honduras. Han var tatt ut i den hondurianske troppen til Fotball-VM 2014 i Brasil.


== Referanser ==


== Eksterne lenker ==
(en) Luis López Fernández – Olympedia 
(en) Luis López Fernández – FIFA 
(en) Luis López Fernández – Major League Soccer 
(en) Luis López Fernández – Transfermarkt 
(en) Luis López Fernández – national-football-teams.com 
(en) Luis López Fernández – FootballDatabase.eu 
(en) Luis López Fernández – Soccerway 
(en) Luis López Fernández – FBref 
(es) Luis López Fernández – as.com
VM i hurtig- og lynsjakk 2012

Verdensmesterskapet i hurtig- og lynsjakk 2012 ble arrangert i Astana i Kasakhstan fra 1. til 11. juli 2012.
Sergej Karjakin tok VM-tittelen i hurtigsjakk, mens Aleksandr Grisjtsjuk for andre gang ble verdensmester i lynsjakk, etter at han første gang vant denne tittelen i 2006.
Magnus Carlsen tok andreplass i begge konkurransene.


== Resultater ==


=== Hurtigsjakk ===
Hurtigsjakk-delen av arrangementet ble avviklet med 16 deltakere som en single Round robin-turnering, det vil si 15 runder. Vinner ble Sergej Karjakin,
til tross for at han tapte partiet mot Carlsen. Begge endte totalt med to tap, men Carlsen hadde 2 flere remiser enn Karjakin, og havnet derfor ett poeng bak i sammendraget.


=== Lynsjakk ===
Lynsjakk-mesterskapet ble avviklet med 16 deltakere som en dobbel Round robin-turnering, det vil si 30 runder. Her tok Aleksandr Grisjtsjuk 20 poeng, og gikk derfor seirende ut,
med knappest mulig margin foran Carlsen, som endte på 19,5.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Kallocain

Kallocain. Roman fra år 2000 er en roman fra 1940 av Karin Boye. Kallocain er navnet på et sannhetsserum som er sentralt for handlingen.Romanen er inspirert av Franz Kafkas roman Slottet og forfatterens opplevelse av nazismen og kommunismen etter opphold i Tyskland og Sovjetunionen. Boken tematiserer frihetsberøvelsen som etter forfatterens oppfatning fant sted i datidens nazisme og kommunisme. Samtidig tar romanen opp angst og frihet som psykiske fenomener.Boyes roman kan nevnes ved siden av George Orwells 1984 (1949), Aldous Huxleys Vidunderlige nye verden (1932) og Ray Bradburys Fahrenheit 451 (1953) som alle er dystopiske romaner om totalitære samfunn med koblinger til den politiske utviklingen like før og etter andre verdenskrig. Kallocain deler også med Vidunderlige nye verden dopbruk/medisinering som virkemiddel til undertrykking.


== Norske utgivelser ==
Den gule serie, Gyldendal Norsk Forlag, 1947, oversatt av Veslemøy Thurmann-Moe
Lanterne-bøkene, Gyldendal Norsk Forlag, 1970, samme oversettelse
De ti beste fra Den gule serie, Gyldendal Norsk Forlag, 2000, samme oversettelse, ISBN 8205275297


== Referanser ==
John Brooks

John Anthony Brooks jr. (født 28. januar 1993) er en tysk-amerikansk fotballspiller som spiller for Hoffenheim.


== Landslaget ==
Brooks innehar dobbelt statsborgerskap, og har valgt å representere USA internasjonalt. Han er sønn av amerikanske foreldre, men er født og oppvokst i Berlin. 


== Referanser ==


== Eksterne lenker ==
(en) John Anthony Brooks – kategori av bilder, video eller lyd på Commons 
(de) John Brooks – Munzinger Sportsarchiv 
(en) John Brooks – UEFA 
(fr) John Brooks – LÉquipe 
(en) John Brooks – Transfermarkt 
(en) John Brooks – national-football-teams.com 
(en) John Brooks – WorldFootball.net 
(en) John Brooks – Soccerbase.com 
(en) John Brooks – FootballDatabase.eu 
(de) John Brooks – fussballdaten.de 
(en) John Brooks – Soccerway
Vetle Brunvatne

Vetle Brunvatne (født 8. november 1994) er en norsk spydkaster, som representerer Søgne IL.


== Idrettskarriere ==
Brunvatne kom på 4.-plass i spydkast både ved NM i friidrett 2013 og NM i friidrett 2014. 
Ved Lag-EM i friidrett 2014 satte han ny personlig rekord, med 72,57 meter, og kom på 5.-plass. Hans gamle personlige rekord var på 69,11 meter, satt ved Norwegian Grand Prix i mai 2014.


== Medaljer i norske mesterskap ==


== Referanser ==


== Eksterne lenker ==
Profil hos All-Athletics Arkivert 4. mars 2016 hos Wayback Machine.
Norges Friidrettsorbund - utøverstatistikk Vetle Brunvatne
Heng Bo

Heng Bo (kinesisk:  河伯) eller Ho Po (også Bingyi og Hebo) var en elvegud i kinesisk mytologi.
Heng Bo ble knyttet til Gulelven.  Under lange perioder mottok han menneskeoffer ved floden og ble sagt å ha blitt gud ved  å ofre seg selv i floden nedtynget av steiner.


== Referanser ==


== Litteratur ==
Christie, Anthony (1968). Chinese Mythology. Feltham: Hamlyn Publishing. ISBN 0600006379. 
The Songs of the South: An Ancient Chinese Anthology of Poems by Qu Yuan and Other Poets. London: Penguin Books. 2011. ISBN 978-0-14-044375-2. 
Strassberg, Richard E. (2002). A Chinese Bestiary: Strange Creatures from the Guideways Through Mountains and Seas. Berkeley: University of California Press. ISBN 0-520-21844-2. 
Watson, Burton (2013). The Complete works of Zhuangzi. New York: Columbia University Press. ISBN 9780231164740. 
Yang, Lihui; An, Deming; Anderson Turner, Jessica (2008). Handbook of Chinese Mythology. New York: Oxford University Press. ISBN 978-0-19-533263-6.
Lan Caihe

Lan Caihe (kinesisk: 藍采和; Wade–Giles: Lan Ts´ai-ho), er en daoistisk udødelig innen kinesisk mytologi. Han regnes til gruppen av de  åtte udødelige (Ba xian).
Ifølge legenden var Lan Caihe formodentlig en transvestitt og fremstilles ofte som kvinne, og ofte som ung mann. Han er bilde på utstøtte og forrykte. Ettersom han tradisjonelt fremstilles med en blomsterkurv, går han som vernehellig for blomterhandlere.


== Litteratur ==
Eberhard, Wolfram (1986). A Dictionary of Chinese Symbols: Hidden Symbols in Chinese Life and Thought. Routledge & Kegan Paul, London. ISBN 0-415-00228-1. 
Yetts, W. Perceval (1916). «The Eight Immortals». Journal of the Royal Asiatic Society. Royal Asiatic Society of Great Britain and Ireland. 
Werner Lind: Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a. Sonderausgabe. Sportverlag, Berlin 2001, ISBN 3-328-00898-5 (Edition BSK).


== Eksterne lenker ==
Chinese Mythology: The Gods of the Middle Kingdom ...
The eight immortals
Li Tieguai

Li Tieguai (forenklet kinesisk: 李铁拐; tradisjonell kinesisk: 李鐵拐; pinyin: Lǐ Tiěguǎi; Wade–Giles: Li T'ieh-kuai) eller Tie Guai Li, er en daoistisk udødelig innen kinesisk mytologi. Han regnes som en av de åtte udødelige. PÅ japansk er han kjent som Tekkai.
Legenden beskriver Li Tieguai som en vakker mann, som kunne forlate sin kropp og foreta sjelereiser. Under en slik reise befalte han sin disippel å passe på den etterlatte kroppen, og brenne den etter syv dager dersom han ikke var vendt tilbake innen den tid. På den siste dagen ble disippelen kalt til sin døende mor, og brant opp den tomme kroppen kort før fristen var ute. Li kom tilbake men kroppen hans var jo da brent. Han måtte i all hast finne seg en ny kropp for ikke å dø. Da fant han kroppen til en forkrøplet død tigger. Dermed har han siden da bodd i denne kroppen, og derfor er det at han ofte er i så slett lune.
Li Tieguai fremstilles ofte med en jernklubbe og en gresskar. Han er vernehellig for de syke.


== Litteratur ==
Werner Lind: Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a. Sonderausgabe. Sportverlag, Berlin 2001, ISBN 3-328-00898-5 (Edition BSK).


== Eksterne lenker ==
Chinese Mythology: The Gods of the Middle Kingdom ...
The eight immortals
Matt Besler

Matthew Scott Besler (født 11. februar 1987 i Overland Park, Kansas, USA) er en amerikansk fotballspiller som for tiden spiller for Sporting Kansas City i Major League Soccer. Han  spiller som midtforsvarer, og har også en fast plass på det amerikanske landslaget. 
Besler spilte i sine college-år for University of Notre Dame. I 2009 ble han overført til Major League Soccer. Siden da har han spilt for Sporting Kansas City (tidligere kjent som Kansas City Wizards). 
Han har per 21. juni 2014 spilt 18 kamper for det amerikanske landslaget, som han debuterte for 29. januar 2013 i en vennskapskamp mot Canada. Han ble tatt ut i den amerikanske troppen til VM i 2014 i Brasil. 


== Referanser ==


== Eksterne lenker ==
(en) Matt Besler – FIFA 
(en) Matt Besler – Major League Soccer 
(en) Matt Besler – Transfermarkt 
(en) Matt Besler – national-football-teams.com 
(en) Matt Besler – WorldFootball.net 
(en) Matt Besler – FootballDatabase.eu 
(en) Matt Besler – Soccerway 
(en) Matt Besler – FBref 
(es) Matt Besler – as.com
Alejandro Bedoya

Alejandro Bedoya (født 29. april 1987 i Englewood, New Jersey, USA) er en amerikansk fotballspiller som spiller for den amerikanske klubben Philadelphia Union, samt for det amerikanske landslaget. Han sies å være en hardtarbeidende spiller som har sin styrke i hurtigheten. 
Bedoya er av colombiansk opphav, men ble født i Englewood i New Jersey og vokste opp i Miami i Florida. Hans far, Adriano, spilte profesjonell fotball i Colombia med Millonarios, og hans bestefar, Fabio, spilte for Deportes Quindío.Bedoya spilte i sine college-år for Boston College Eagles og flyttet senere til Europa for å starte sin seniorkarriere. Han begynte å spille for Örebro SK i Sverige, før han i 2011 skiftet til det skotske storlaget Rangers. Den 28. august samme år debuterte han for klubben i en Premier League-kamp mod Aberdeen. Da Rangers i sommeren 2012 gikk konkurs og ble rykket ned med tvang byttet Bedoya tilbake til svensk fotball og Helsingborgs IF. I august 2013 skiftet han til FC Nantes i Frankrike.
Han står per 21. juni 2014 notert med 29 kamper og én scoring for USAs landslag, som han debuterte for 23. januar 2010 i en vennskapskamp mot Honduras. Han ble 11. mai 2010 tatt ut til den opprinnelige 30-mannstroppen til VM i 2010 i Sør-Afrika; troppen ble etter hvert kuttet ned til 23 mann og Bedoya fikk ikke være med. Bedoya ble tatt ut i den amerikanske troppen til VM i 2014 i Brasil.  


== Referanser ==


== Eksterne lenker ==
(en) Alejandro Bedoya – FIFA 
(en) Alejandro Bedoya – UEFA 
(fr) Alejandro Bedoya – Ligue de Football Professionnel 
(en) Alejandro Bedoya – Major League Soccer 
(fr) Alejandro Bedoya – LÉquipe 
(en) Alejandro Bedoya – Transfermarkt 
(en) Alejandro Bedoya – national-football-teams.com 
(en) Alejandro Bedoya – WorldFootball.net 
(en) Alejandro Bedoya – Soccerbase.com 
(en) Alejandro Bedoya – FootballDatabase.eu 
Boston College Eagles: Spillerprofil − bceagles.cstv.com (engelsk)
Spillerprofil − national-football-teams.com (engelsk)
7. Alejandro BEDOYA profil på Nantes hjemmesider Arkivert 16. februar 2016 hos Wayback Machine.
Zhongli Quan

Zhongli Quan (kinesisk: 鐘離權, pinyin: Zhōnglí Quán; Wade–Giles: Chung-li Ch'üan), også Zhong Li Quan (Han Chung Li) er en daoistisk udødelig i kinesisk mytologi. Han tilhører gruppen de åtte udødelige. Han skal ha vært alkymist og general i Han-dynastiets tid. 
Han holder det evige livs fersken i hånden, og ofte også med en håndvifte. Han har tilsyn med militæret.


== Litteratur ==
Werner Lind: Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a. Sonderausgabe. Sportverlag, Berlin 2001, ISBN 3-328-00898-5 (Edition BSK).


== Eksterne lenker ==
Chinese Mythology: The Gods of the Middle Kingdom ...
The eight immortals
Han Xiangzi

Han Xiangzi (kinesisk: 韓湘子; pinyin: Hán Xiāngzǐ; Wade–Giles: Han Hsiang-tzu), også Han Xian Zi, er en daoistisk udødelig i kinesisk mytologi. Han er en av de åtte udødelige. 
Angivelig var Han Xiangzi nevø eller grandnevø til den lærde Han Yu fra Tang-dynastiets tid. 
I føle legenden var han musiker og eremitt. Han studerte fløytespill under Lü Dongbin. Ved hjelp av meditasjon oppnådde han udødelighet. Han fremstilles gjerne med en fisketrommel og klappert, skjønt siden  Qing-dynastiet sarere med fløyte. Han regnes som vernehelgen for fløytister.


== Litteratur ==
Werner Lind: Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a. Sonderausgabe. Sportverlag, Berlin 2001, ISBN 3-328-00898-5 (Edition BSK).


== Eksterne lenker ==
Chinese Mythology: The Gods of the Middle Kingdom ...
The eight immortals
Cao Guojiu

Cao Guojiu (kinesisk: 曹國舅; Wade–Giles: Ts´ao Kuo Chiu) er en daoistisk udødelig i kinesisk mytologi. Han er en av de åtte udødelige.
Cao Guojiu var angivelig i slekt med Song-dynastiets keiserhus. Hans yngre bror var så mektig at ingen kunne gripe inn mot ham, selv ikke da han begikk et mord. Det gjorde Cao Guojiu så skamfull at han forlot palasset og ble eneboer. Der oppnådde han udødeligheten.
Han fremstilles med kastanjetter og en liten jadetavle som gav ham tilgang til keiserens hoff.
Cao Guojiu er vernehelgen for skuespillerne.


== Litteratur ==
Werner Lind: Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a. Sonderausgabe. Sportverlag, Berlin 2001, ISBN 3-328-00898-5 (Edition BSK).


== Eksterne lenker ==
Chinese Mythology: The Gods of the Middle Kingdom ...
The eight immortals
Zhang Guolao

Zhang Guolao (kinesisk: 張果老), også Zhang Guo Lao (Chang Kuo Kau), er en daoistisk udødelig i kinesisk mytologi. Han er en av de åtte udødelige.
Ifølge legenden skal bonden Zhang Guolao ha vært på vei til markede. Da luktet han fra et tempel i veikanten et duftende måltid. Han gikk inn og spiste sammen med et esel opp et urtemåltid. Da kom en alkymist inn og skjelte ham ut på det frykteligste fordi han hadde spist opp all maten alene. Skrekkslagen kastet Chang seg omvendt opp på eselet. Ettersom dette hadde vært et fortryllet måltid, ble han og eselet udødelige. 
Zhang Guolao fremstilles ofte med et muldyr og en bambustrommel med jernstaver. Han er vernehelgen for gamle mennesker, og gir barnevelsignelse.


== Litteratur ==
Werner Lind: Das Lexikon der Kampfkünste. China, Japan, Okinawa, Korea, Vietnam, Thailand, Burma, Indonesien, Indien, Mongolei, Philippinen, Taiwan u. a. Sonderausgabe. Sportverlag, Berlin 2001, ISBN 3-328-00898-5 (Edition BSK).


== Eksterne lenker ==
Chinese Mythology: The Gods of the Middle Kingdom ...
The eight immortals
Máximo Banguera

Máximo Banguera (født 16. desember 1985) er en ecuadoriansk fotballspiller som spiller for den ecuadorianske klubben Barcelona (ECU). Han spiller som målvakt, og er også en del av det ecuadorianske landslaget. Han har spilt for flere andre klubber i sin karriere, blant annet ESPOLI fra Ecuador. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Máximo Banguera – FIFA 
(en) Máximo Banguera – Transfermarkt 
(en) Máximo Banguera – national-football-teams.com 
(en) Máximo Banguera – Soccerway 
(en) Máximo Banguera – FBref 
(es) Máximo Banguera – as.com
Operasjon Almenrausch

Operasjon Almenrausch var en tysk aksjon mot norsk motstandsbevegelse under andre verdenskrig. Aksjonen ble gjennomført av Wehrmacht sammen med det norske statspolitiet 13. juni 1944. Det var den største operasjonen mot motstandsbevegelsen i Norge. Aksjonen ble beordert av Heinrich Fehlis og ledet av SS-sturmbannführer Hellmuth Reinhard. Over 800 soldater og politimenn var med i aksjonen i Valdres der målet særlig var å ta ledelsen i Norges kommunistiske parti.
Et vidt fjellområde med hytter og setre ble gjennomsøkt, 38 personer ble tatt og to ble drept. Partiledelsen med Peder Furubotn i spissen samt Ørnulf Egge, Samuel Titlestad, Arne Taraldsen, Roald Halvorsen og Furubotns familie slapp unna ved å snike seg gjennom de tyske linjene og ned i bygda. Olaug Karlsen, Titlestads senere kone, ble tatt og internert på Grini. Leikny Karlsen, Olaugs søster, ble såret og rømte senere fra sykehuset i Søndre Land. Asle Grepp ble arrestert og henrettet på Akershus 10. februar 1945.NKP hadde drevet væpnet motstand mot okkupasjonsmakten fra 1942 og generalsekretær Peder Furubotn var en av de mest ettersøkte. Det første krigsåret drev NKP sitt motstandsarbeid fra ulike steder i Oslo, i 1941-1942 brukte de ulike skjulesteder i innlandet, blant annet setrer og hytter i Hemsedal og Valdres. Okkupasjonsmakten hadde i 1944 fått rede på at ledelsen i NKP holdt til i noen hytter i fjellet i Valdres. Fra det ambulerende hovedkvarteret i Valdres drev kommunistene illegalt arbeid som trykking av aviser i tillegg til sabotasjeaksjoner. I juni 1944 var Furubotn og resten av ledelsen i bevegelse. De hadde forlatt innkvarteringen på Skriulægeret og oppholdt seg i Buahaugen og Rabalen i Øystre Slidre, i alt 20 personer befant seg der. 13. juni hadde de også fått besøk av to personer fra Oslo som skulle møte med partiledelsen. Partiledelsen hadde fått meldinger som tydet på at en razzia var i gang.Tore Vagn Lids drama basert på operasjonen hadde premiere på Agder Teater i 2008.


== Referanser ==


== Eksterne lenker ==
Operasjon Almenrausch, artikkel hos Norgeshistorie.no
Mathias Blårud

Mathias Blårud (født 6. juni 1995) er en norsk fotballspiller som spiller for Ull/Kisa.Han er fra Stovner i Oslo.


== Karriere ==


=== Rommen ===
Blårud startet sin karriere i Rommen, hvor han blant annet ble tatt ut på kretslaget i 2009 sammen med lagkamerat Kamran Ali Iqbal. Året etter debuterte Blårud for Rommens A-lag med målgivende pasning mot Frigg.


=== Vålerenga ===
Blårud signerte i 2013 proffkontrakt med Vålerenga, etter å ha spilt for G16-, G19- og rekruttlaget siden han dro fra Rommen i 2010. Etter flere kamper for rekruttlaget i 2. divisjon fikk han i 2013 sin debut for A-laget i Tippeligaen, som innbytter for Morten Berre under 16. mai-kampen mot Tromsø.


== Referanser ==


== Eksterne lenker ==
(en) Mathias Blårud – Transfermarkt 
(no) Mathias Blårud – Norges Fotballforbund 
(en) Mathias Blårud – FBref 
Rommen G95